Usi

Usi er et fylke (kun) helt vest i provinsen Chagang i Nord-Korea. Fylket ligger ved Yaluelva som også er grenseelv mellom Nord-Korea og Kina. Fylket grenser til de nordkoreanske fylkene Chosan og Kopung i øst, Songwon i sør og Pyoktong i vest. Fylket var opprinnelig en del av Pyoktong, men ble fradelt i 1952 da lokalstyret ble reorganisert. I 1954 ble fylket overført fra Nord-Pyongan til Chagang.

Usi er ikke knyttet til landets jernbanenett, men har veiforbindelse til Chosan og Pyoktong og videre til Sinuiju. Elva Yalu benyttes også til transport. Deler av Yalu i Usi er en del av landets største vannreservoar «Supungsjøen» (수풍호).

Yaludalen er kjent for sine risavlinger, mens en høyere opp dyrker mais, poteter og sesam. Distriktet Kaha-ri er kjent for sitt sunne vann.

Referanser

Eksterne lenker
 Profil av Chagang-provinsen
 Detaljert kart (koreansk)

Chagang